Nóg 'n skudding tref Kaapstad | Maroela Media
Kaapstad is Dinsdag in die vroeë oggendure deur 'n ligte aardskudding van 3,5 getref.
Die aardskudding het omstreeks 00:27, sowat 76 km noordwes van Kaapstad (41 km suid van Saldanha) plaasgevind.
Kaapstad het in September twee skuddings beleef. Op 26 September is 'n skudding in die stad gevoel wat veroorsaak is deur 'n aardbewing van 2.5 ongeveer 10 km noord van Malmesbury in die Wes-Kaap, het die Raad vir Geowetenskappe (CGS) in daardie stadium gesê. 'n Skudding van 6.2 het die vorige dag sowat 1 600 km suid-suidoos van Kaapstad plaasgevind.
Die grootste skudding die afgelope paar dekades was een van 6.3 in September 1969 naby Ceres.
Die Amerikaanse Geological Survey (USGS) het gesê Dinsdagoggend se aardskudding het op 'n diepte van 5 km plaasgevind.
Inwoners van tot so ver as Vishoek het die skudding gevoel.
Wel, aardbewings oral het die Meester gesê!
Tot die land probeer die korrupsie afskud.
Die einde van dae is hier.
Het gedog n politikus het n wind gelaat.
Op een of ander manier stem ek saam met Eend Bassinger. Al die goed wat gebeur was al lankal voorspel